سعدیہ عباسی

سعدیہ عباسی (ولادت: ؟) پاکستانی سیاست دان ہیں جو پاکستان مسلم لیگ (ن) سے منتخب سابقہ رکن ایوان بالا پاکستان ہیں۔ وہ خاقان عباسی کی بیٹی اور وزیراعظم پاکستان شاہد خاقان عباسی کی بہن ہیں۔ سعدیہ مارچ 2018ء سے ایوان بالا کی رکن ہیں۔ اس سے قبل وہ مارچ 2003ء سے فروری 2009ء تک ایوان بالا کی رکن رہیں۔

سیاسی زندگی 
سعدیہ عباسی مارچ 2003ء کے ایوان بالا کے انتخابات میں پنجاب سے خواتین کے لئے مخصوص نشست پر مسلم لیگ (ن) کی امیدوار کی حیثیت سے ایوان بالا کی رکن منتخب ہوئی تھیں۔

فروری 2009ء میں، جب مسلم لیگ (ن) نے مارچ 2009ء کے ایوان بالا انتخابات میں ان کو ٹکٹ جاری کرنے سے انکار کر دیا تب انہوں نے سیاسی جماعت مسلم لیگ (ن) سے استعفیٰ دے دیا اور ساتھ میں ایوان بالا میں مدت پوری ہونے سے کچھ قبل ہی استعفیٰ دے دیا۔

دسمبر 2011ء میں، وہ پاکستان تحریک انصاف میں شامل ہوگئیں۔

17 اکتوبر 2018ء کو عدالت عظمیٰ نے دہری شہریت کی وجہ سے عباسی کی ایوان بالا کی رکنیت کو نااہل قرار دیا۔

حوالہ جات 

بقید حیات شخصیات
پاکستان مسلم لیگ (ن) کے سیاست دان
پاکستانی سیاست دان
پاکستانی سیاسی خواتین
پنجابی شخصیات
ریاستہائے متحدہ کو پاکستانی تارکین وطن
عباسی خاندان
مجلس ایوان بالا پاکستان کے ارکان
مجلس ایوان بالا پاکستان کے خواتین ارکان
Short description is different from Wikidata